title: Kommissionens gennemførelsesforordning (EU) nr. 688/2011 af 18. juli 2011 om fravigelse for 2011 af forordning (EF) nr. 501/2008 ved vedtagelse af en supplerende tidsplan for fremlæggelse af oplysningsprogrammer og salgsfremstød af friske frugter og grøntsager på det indre marked og i tredjelande

text:
               19.7.2011

               DA

               Den Europæiske Unions Tidende

               L 188/6

         KOMMISSIONENS GENNEMFØRELSESFORORDNING (EU) Nr. 688/2011
   af 18. juli 2011
   om fravigelse for 2011 af forordning (EF) nr. 501/2008 ved vedtagelse af en supplerende tidsplan for fremlæggelse af oplysningsprogrammer og salgsfremstød af friske frugter og grøntsager på det indre marked og i tredjelande
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 3/2008 af 17. december 2007 om oplysningskampagner og salgsfremmende foranstaltninger for landbrugsprodukter på det indre marked og i tredjelande (1), særlig artikel 15, og
   ud fra følgende betragtninger:

               (1)

               Ifølge artikel 3, stk. 1, litra c), i forordning (EF) nr. 3/2008 kan de sektorer eller produkter, der omfattes af oplysningskampagner og salgsfremstød, helt eller delvis finansieres over EU-budgettet, navnlig når det er nødvendigt at afhjælpe specifikke eller konjunkturbetingede problemer i en bestemt sektor.

               (2)

               Ifølge artikel 3, stk. 2, litra a), i forordning (EF) nr. 3/2008 kan de produkter, der omfattes af oplysningskampagner og salgsfremstød, som skal gennemføres i tredjelande, helt eller delvis finansieres over EU-budgettet, navnlig de produkter, for hvilke der findes gunstige eksportmuligheder eller nye afsætningsmuligheder i tredjelande, og for hvilke der ikke ydes restitutioner.

               (3)

               Sektoren for friske frugter og grøntsager er blevet ramt af en krise af hidtil uset omfang på grund af en epidemi af Escherichia coli-bakterier. Epidemien har bragt forbrugertilliden i krise og ført til en betydelig nedgang i forbruget. Det er derfor nødvendigt at styrke forbrugernes tillid til frisk frugt og grøntsager fra EU.

               (4)

               Denne tillidskrise har ligeledes medført alvorlige økonomiske problemer, som kan sætte den økonomiske overlevelse på spil for mange bedrifter inden for frugt- og grøntsagssektoren i EU. Det er derfor nødvendigt at øge mulighederne for at eksportere frisk frugt og grøntsager fra EU til tredjelande.

               (5)

               I den forbindelse er det hensigtsmæssigt, at erhvervsorganisationerne i sektoren for friske frugter- og grøntsager får mulighed for at nyde godt af EU-medfinansiering inden for rammerne af forordning (EF) nr. 3/2008, og at de med henblik derpå inden for de næste uger kan indgive programmer for oplysningskampagner og salgsfremstød til de kompetente nationale myndigheder, således at programmerne kan udvælges og eventuelt vedtages af Kommissionen inden udgangen af indeværende år. Disse programmer kan indgives uden for den årlige rytme for vedtagelse af programmer og den sædvanlige tidsplan, der er fastsat i artikel 8 og 11 i Kommissionens forordning (EF) nr. 501/2008 af 5. juni 2008 om gennemførelsesbestemmelser til Rådets forordning (EF) nr. 3/2008 om oplysningskampagner og salgsfremstød for landbrugsprodukter på det indre marked og i tredjelande (2).

               (6)

               Derfor bør bestemmelserne om oplysningskampagner og salgsfremstød for frisk frugt og grøntsager på det indre marked og i tredjelande og for året 2011 i forordning (EF) nr. 501/2008 fraviges.

               (7)

               Forvaltningskomitéen for den Fælles Markedsordning for Landbrugsprodukter har ikke afgivet udtalelse inden for den af formanden fastsatte frist —

         VEDTAGET DENNE FORORDNING:
   Artikel 1
   For året 2011 og uanset den sædvanlige årlige tidsplan, der er fastsat i artikel 8, stk. 1, andet afsnit, og artikel 11, stk. 1 og 3, i forordning (EF) nr. 501/2008 anvendes følgende supplerende tidsplan for programmer for oplysningskampagner og salgsfremstød for friske frugter og grøntsager på det indre marked og i tredjelande:

               a)

               erhvervs- og brancheorganisationer, der er repræsentative for den eller de pågældende sektorer, kan fremlægge deres programmer for medlemsstaterne indtil den 16. august 2011

               b)

               medlemsstaterne underretter Kommissionen om en foreløbig liste over de udvalgte programmer senest den 15. september 2011

               c)

               Kommissionen beslutter senest den 15. november 2011, hvilke programmer den kan medfinansiere.

         Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. juli 2011.

            På Kommissionens vegne

         José Manuel BARROSO

            Formand

      (1)  EUT L 3 af 5.1.2008, s. 1.

      (2)  EUT L 147 af 6.6.2008, s. 3.


title: Kommissionens gennemførelsesforordning (EU) 2016/1212 af 25. juli 2016 om gennemførelsesmæssige tekniske standarder for standardskemaer og standardprocedurer til brug ved indberetning af oplysninger i overensstemmelse med Europa-Parlamentets og Rådets direktiv 2009/65/EF (EØS-relevant tekst)

text:
                  26.7.2016

                  DA

                  Den Europæiske Unions Tidende

                  L 199/6

            KOMMISSIONENS GENNEMFØRELSESFORORDNING (EU) 2016/1212
      af 25. juli 2016
      om gennemførelsesmæssige tekniske standarder for standardskemaer og standardprocedurer til brug ved indberetning af oplysninger i overensstemmelse med Europa-Parlamentets og Rådets direktiv 2009/65/EF
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets direktiv 2009/65/EF af 13. juli 2009 om samordning af love og administrative bestemmelser om visse institutter for kollektiv investering i værdipapirer (investeringsinstitutter) (1), særlig artikel 99e, stk. 3, og
      ud fra følgende betragtninger:

                  (1)

                  Der bør indføres fælles procedurer og skemaer til brug for kompetente myndigheder ved indberetning til Den Europæiske Værdipapirtilsynsmyndighed (ESMA) af oplysninger vedrørende de administrative sanktioner og foranstaltninger, som myndighederne har pålagt, jf. artikel 99e i direktiv 2009/65/EF.

                  (2)

                  For at gøre det muligt for ESMA at identificere og registrere oplysningerne vedrørende de i henhold til artikel 99 i direktiv 2009/65/EF pålagte sanktioner og foranstaltninger korrekt, bør det pålægges de kompetente myndigheder at give ESMA detaljerede og harmoniserede oplysninger om de sanktioner og foranstaltninger, der underrettes om.

                  (3)

                  Det er nødvendigt at undgå eventuelle dobbeltregistreringer og negative kompetencekonflikter mellem flere indberetningsmyndigheder i en medlemsstat. Den mest effektive og økonomisk mindst belastende måde at nå et sådant mål på er at udpege et enkelt kontaktpunkt pr. medlemsstat for ESMA.

                  (4)

                  Med henblik på at sikre meningsfyldte oplysninger i den årlige rapport om sanktioner og foranstaltninger, som ESMA i henhold til artikel 99e, stk. 1, i direktiv 2009/65/EF skal offentliggøre, bør de kompetente myndigheder indberette oplysningerne ved brug af særlige skemaer med tydelig angivelse af de i direktiv 2009/65/EF overtrådte artikler.

                  (5)

                  Ved indberetning af administrative sanktioner og foranstaltninger, som offentliggøres i henhold til artikel 99e, stk. 2, i direktiv 2009/65/EF, bør sanktioner og foranstaltninger identificeres tydeligt med angivelse af tilstrækkeligt detaljerede oplysninger. Der bør derfor udarbejdes et skema, som de kompetente myndigheder skal bruge til dette formål.

                  (6)

                  Denne forordning er baseret på det udkast til gennemførelsesmæssige tekniske standarder, som ESMA har forelagt Kommissionen.

                  (7)

                  ESMA har hverken gennemført åbne offentlige høringer om det udkast til gennemførelsesmæssige tekniske standarder, som ligger til grund for denne forordning, eller analyseret de potentielle relaterede omkostninger og fordele ved at indføre standardskemaer og standardprocedurer for de relevante kompetente myndigheder, da dette ville være urimeligt i forhold til skemaernes og procedurernes anvendelsesområde og virkning, idet adressaterne for de gennemførelsesmæssige tekniske standarder kun omfatter de nationale kompetente myndigheder i medlemsstaterne og ikke markedsdeltagere. ESMA har anmodet interessentgruppen for værdipapirer og markeder, der er nedsat i henhold artikel 37 i Europa-Parlamentets og Rådets forordning (EU) nr. 1095/2010 (2), om en udtalelse —

            VEDTAGET DENNE FORORDNING:
      Artikel 1
      Kontaktpunkter
      1.   I hver medlemsstat udpeger de kompetente myndigheder et enkelt kontaktpunkt med henblik på indberetning af de i artikel 2 og 3 omhandlede oplysninger og eventuel kommunikation om spørgsmål vedrørende indberetningen af sådanne oplysninger.
      2.   De kompetente myndigheder underretter Den Europæiske Værdipapirtilsynsmyndighed (ESMA) om det i stk. 1 omhandlede kontaktpunkt.
      3.   ESMA udpeger et kontaktpunkt med henblik på modtagelse af de i artikel 2 omhandlede oplysninger og eventuel kommunikation om spørgsmål vedrørende modtagelsen af de i artikel 2 og 3 omhandlede oplysninger.
      4.   ESMA offentliggør oplysninger om det i stk. 3 omhandlede kontaktpunkt på sit websted.
      Artikel 2
      Årlig indberetning af sammenfattede oplysninger
      De kompetente myndigheder indberetter de i artikel 99e, stk. 1, i direktiv 2009/65/EF omhandlede oplysninger til ESMA ved brug af skemaet i bilag I til denne forordning.
      Nævnte oplysninger skal omfatte alle de sanktioner og foranstaltninger, der blev pålagt i det foregående kalenderår.
      Skemaet udfyldes elektronisk og sendes med e-mail til ESMA via det i artikel 1, stk. 3, omhandlede kontaktpunkt senest den 31. marts hvert år.
      Artikel 3
      Procedurer og skemaer til brug ved indberetning
      1.   De kompetente myndigheder indberetter de i artikel 99e, stk. 2, i direktiv 2009/65/EF omhandlede administrative sanktioner og foranstaltninger til ESMA ved brug af de eksisterende grænseflader i det datakommunikationssystem — og den dertil knyttede database — som ESMA har oprettet med henblik på at modtage, lagre og offentliggøre oplysninger om nævnte administrative sanktioner og foranstaltninger i overensstemmelse med artikel 99e i direktiv 2009/65/EF.
      2.   De administrative sanktioner og foranstaltninger indberettes til ESMA ved brug af indberetningsskemaet i bilag II.
      Artikel 4
      Annullering og opdatering af indberetninger
      1.   Hvis en kompetent myndighed ønsker at annullere en eksisterende indberetning, som den allerede har indgivet til ESMA i overensstemmelse med artikel 3, annullerer myndigheden den eksisterende indberetning og indgiver en ny.
      2.   Hvis en kompetent myndighed ønsker at opdatere en eksisterende indberetning, som den allerede har indgivet til ESMA i overensstemmelse med artikel 3, indgiver myndigheden indberetningen på ny med de opdaterede oplysninger.
      Artikel 5
      Ikrafttræden og anvendelse
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 25. juli 2016.

               På Kommissionens vegne

            Jean-Claude JUNCKER

               Formand

         (1)  EUT L 302 af 17.11.2009, s. 32.

         (2)  Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (EUT L 331 af 15.12.2010, s. 84).

         BILAG I

            Skema til brug ved årlig indgivelse af sammenfattede oplysninger vedrørende alle sanktioner og foranstaltninger, der er pålagt

         Tekst af billedet

            Sammenfattede oplysninger vedrørende alle sanktioner og foranstaltninger, der er pålagt af
            [den kompetente myndigheds navn] i [år]
            FRA:
            Medlemsstat:
            Kompetent myndighed:
            Adresse:
            (Kontaktoplysninger for den udpegede kontaktperson)
            Navn:
            Tlf.
            E-mail:
            TIL:
            ESMA
            (Kontaktoplysninger for den udpegede kontaktperson)
            Navn:
            Tlf.
            E-mail:
            Kære [indsæt relevant navn]
            I overensstemmelse med artikel 99e, stk. 1, i direktiv 2009/65/EF fremsendes hermed sammenfattede oplysninger vedrørende alle sanktioner og foranstaltninger, der er pålagt af [den kompetente myndigheds navn].
            Sanktioner:
            Artikel i direktiv 2009/65/EF, der er gennemført ved de nationale bestemmelser, som er overtrådt
            Sanktioner pålagt i indberetningsperioden (antal)
            Sanktioner pålagt i indberetningsperioden (beløb)
            [artikel, stykke, afsnit]
            [sanktioner (antal)]
            [sanktioner (beløb) (*)]
            Sanktioner i alt
            [sanktioner (antal) i alt (†)]
            [sanktioner (beløb) i alt (†)]
            (*) Beløbet angives i euro eller i national valuta. Hvis de relevante sanktioner også vedrører overtrædelser af andre bestemmelser end den relevante artikel i direktiv 2009/65/EF, tilføjes der »AGGREGERET TAL« til de enkelte beløb.
            (†) Da pålagte sanktioner kan vedrøre mere end en enkelt lovgivningsbestemmelse, svarer summen af de forskellige linjer (sanktioner (antal)/sanktioner (beløb)) ikke nødvendigvis til pålagte sanktioner (antal)/pålagte sanktioner(beløb) i alt.

         Tekst af billedet

            Foranstaltninger:
            Artikel i direktiv 2009/65/EF, der er gennemført ved de nationale bestemmelser, som er overtrådt Antal foranstaltninger pålagt
            i indberetningsperioden
            [artikel, stykke, afsnit]
            [antal foranstaltninger]
            Foranstaltninger i alt
            [antal foranstaltninger i alt (†)]
            (†) Da pålagte foranstaltninger kan vedrøre mere end en enkelt lovgivningsbestemmelse, svarer summen af antal foranstaltninger ikke nødvendigvis til pålagte foranstaltninger i alt.
            Med venlig hilsen
            [underskrift]

         BILAG II

            Skema til brug ved indberetning af administrative sanktioner eller foranstaltninger, der er offentliggjort

         Tekst af billedet

            Felt
            Beskrivelse
            Type
            Retsgrundlag
            Akronymet for den EU-retsakt, i henhold til hvilken den administrative sanktion eller foranstaltning er pålagt.
            Obligatorisk
            Medlemsstat
            Akronymet for den medlemsstat, hvis kompetente myndighed indberetter den administrative sanktion eller foranstaltning.
            Obligatorisk
            Identifikator for enhed
            Den identifikationskode, som bruges til entydigt at identificere en juridisk enhed, som har fået pålagt en administrativ sanktion eller foranstaltning.
            Obligatorisk
            Myndighedsnøgle
            Identifikatoren for den kompetente myndighed, som indberetter den administrative sanktion eller foranstaltning.
            Obligatorisk
            Identifikator for retsgrundlag
            Akronymet for den EU-retsakt, der finder anvendelse på den enhed, som har fået pålagt den administrative sanktion eller foranstaltning.
            Obligatorisk
            Enhedens fulde navn
            Det fulde navn på den enhed, som har fået pålagt den administrative sanktion eller foranstaltning.
            Frivillig
            Personens fulde navn
            Det fulde navn på de personer, som har fået pålagt en administrativ sanktion eller foranstaltning.
            Obligatorisk (udelukkende for fysiske personer)
            Sanktionerende national kompetent myndighed
            Akronymet for den kompetente myndighed, som har pålagt den administrative sanktion eller foranstaltning.
            Obligatorisk
            Fritekst
            Ordlyden af den administrative sanktion eller foranstaltning på hovedsproget.
            Obligatorisk
            Fritekst
            Ordlyden af den administrative sanktion eller foranstaltning på et andet sprog (*).
            Frivillig
            Dato
            Den dato, på hvilken den administrative sanktion eller foranstaltning blev pålagt af den kompetente myndighed.
            Obligatorisk
            Udløbsdato
            Den dato, på hvilken den administrative sanktion eller foranstaltning udløber.
            Frivillig
            (*) Et andet sprog kunne enten være et sprog, som normalt anvendes inden for international finansiering, eller et andet officielt sprog i medlemsstaten.


title: Kommissionens gennemførelsesforordning (EU) nr. 465/2014 af 6. maj 2014 om faste importværdier med henblik på fastsættelse af indgangsprisen for visse frugter og grøntsager

text:
               7.5.2014

               DA

               Den Europæiske Unions Tidende

               L 134/40

         KOMMISSIONENS GENNEMFØRELSESFORORDNING (EU) Nr. 465/2014
   af 6. maj 2014
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. maj 2014.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  MA

                  37,5

                  MK

                  101,4

                  TN

                  109,1

                  TR

                  97,3

                  ZZ

                  86,3

                  0707 00 05

                  MA

                  35,6

                  MK

                  51,1

                  TR

                  125,0

                  ZZ

                  70,6

                  0709 93 10

                  MA

                  70,8

                  TR

                  113,5

                  ZA

                  31,4

                  ZZ

                  71,9

                  0805 10 20

                  EG

                  47,3

                  IL

                  73,9

                  MA

                  45,0

                  TN

                  68,6

                  TR

                  63,3

                  ZZ

                  59,6

                  0805 50 10

                  MA

                  35,6

                  TR

                  96,3

                  ZZ

                  66,0

                  0808 10 80

                  AR

                  109,1

                  BR

                  87,6

                  CL

                  115,7

                  CN

                  98,6

                  MK

                  30,8

                  NZ

                  135,5

                  US

                  158,7

                  ZA

                  111,3

                  ZZ

                  105,9

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) nr. 765/2014 af 11. juli 2014 om tarifering af visse varer i den kombinerede nomenklatur

text:
               16.7.2014

               DA

               Den Europæiske Unions Tidende

               L 209/7

         KOMMISSIONENS GENNEMFØRELSESFORORDNING (EU) Nr. 765/2014
   af 11. juli 2014
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:

               (1)

               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget til denne forordning omhandlede varer.

               (2)

               I forordning (EØF) nr. 2658/87 er der fastsat almindelige bestemmelser for fortolkning af den kombinerede nomenklatur. Disse bestemmelser finder også anvendelse på enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

               (3)

               Ifølge disse almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i tabellens kolonne 3.

               (4)

               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.

               (5)

               Foranstaltningerne i denne forordning er i overensstemmelse med udtalelse fra Toldkodeksudvalget —

         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i et tidsrum på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. juli 2014.

            På Kommissionens vegne

            For formanden

         Algirdas ŠEMETA

            Medlem af Kommissionen

      (1)  EFT L 256 af 7.9.1987, s. 1.

      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).

      BILAG

                  Varebeskrivelse

                  Tarifering
                  (KN-kode)

                  Begrundelse

                  (1)

                  (2)

                  (3)

                  En blanding af frosne frugter bestående af (i vægtprocent):

                              jordbær

                              55

                              bananer

                              20

                              ananas

                              15

                              blåbær

                              10

                        Produktet foreligger i poser med de frosne frugter i stykker, der er klar til at blive blendet i en blender.

                  0811 10 90

                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur og teksten til KN-kode 0811, 0811 10 og 0811 10 90.
                  Produktet er en blanding af forskellige frosne frugter. Dets karaktergivende bestanddel er jordbær, da de udgør den største andel af produktet.
                  Varen tariferes derfor som jordbær under KN-kode 0811 10 90.


title: Kommissionens gennemførelsesforordning (EU) 2015/2017 af 11. november 2015 om gennemførelsesmæssige tekniske standarder for så vidt angår justerede faktorer til at beregne kapitalkravet for valutarisici for valutaer, der er bundet til euroen, i overensstemmelse med Europa-Parlamentets og Rådets direktiv 2009/138/EF (EØS-relevant tekst)

text:
               12.11.2015

               DA

               Den Europæiske Unions Tidende

               L 295/21

         KOMMISSIONENS GENNEMFØRELSESFORORDNING (EU) 2015/2017
   af 11. november 2015
   om gennemførelsesmæssige tekniske standarder for så vidt angår justerede faktorer til at beregne kapitalkravet for valutarisici for valutaer, der er bundet til euroen, i overensstemmelse med Europa-Parlamentets og Rådets direktiv 2009/138/EF
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2009/138/EF af 25. november 2009 om adgang til og udøvelse af forsikrings- og genforsikringsvirksomhed (Solvens II) (1), særlig artikel 109a, stk. 2, litra c), og
   ud fra følgende betragtninger:

               (1)

               De justeringer, der fastsættes ved denne forordning, tager hensyn til de detaljerede kriterier i artikel 188, stk. 5, i Kommissionens delegerede forordning (EU) 2015/35 (2).

               (2)

               For at sikre en ensartet behandling af valutaer, der er bundet til euroen, ved beregningen af kapitalkravet for valutarisici bør der gives justerede faktorer for valutarisiciene i forbindelse med vekselkurserne mellem euroen og valutaer, der er bundet til euroen, samt i forbindelse med vekselkurserne mellem to valutaer, der er bundet til euroen.

               (3)

               Denne forordning er baseret på det udkast til gennemførelsesmæssige tekniske standarder, som Den Europæiske Tilsynsmyndighed for Forsikrings- og Arbejdsmarkedspensionsordninger har forelagt Kommissionen.

               (4)

               Den Europæiske Tilsynsmyndighed for Forsikrings- og Arbejdsmarkedspensionsordninger har afholdt åbne offentlige høringer om det udkast til gennemførelsesmæssige tekniske standarder, som ligger til grund for denne forordning, analyseret de potentielle omkostninger og fordele samt indhentet en udtalelse fra interessentgruppen for forsikrings- og genforsikringsordninger, der er nedsat i henhold til artikel 37 i Europa-Parlamentets og Rådets forordning (EU) nr. 1094/2010 (3) —

         VEDTAGET DENNE FORORDNING:
   Artikel 1
   Justerede faktorer for valutarisici, hvor den lokale eller fremmede valuta er euroen
   Hvor den lokale eller fremmede valuta er euroen, erstattes faktoren på 25 % med henblik på artikel 188, stk. 3 og 4, i delegeret forordning (EU) 2015/35 med følgende:

               a)

               0,39 %, hvor den anden valuta er den danske krone (DKK)

               b)

               1,81 %, hvor den anden valuta er lev (BGN)

               c)

               2,18 %, hvor den anden valuta er den vestafrikanske CFA-franc (BCEAO) (XOF)

               d)

               1,96 %, hvor den anden valuta er den centralafrikanske CFA-franc (BEAC) (XAF)

               e)

               2,00 %, hvor den anden valuta er den comoriske franc (KMF).

         Artikel 2
   Justerede faktorer for valutarisici, hvor den lokale og den fremmede valuta er bundet til euroen
   Med henblik på artikel 188, stk. 3 og 4, i delegeret forordning (EU) 2015/35 erstattes faktoren på 25 % med følgende:

               a)

               2,24 %, hvor de to valutaer er DKK og BGN

               b)

               2,62 %, hvor de to valutaer er DKK og XOF

               c)

               2,40 %, hvor de to valutaer er DKK og XAF

               d)

               2,44 %, hvor de to valutaer er DKK og KMF

               e)

               4,06 %, hvor de to valutaer er BGN og XOF

               f)

               3,85 %, hvor de to valutaer er BGN og XAF

               g)

               3,89 %, hvor de to valutaer er BGN og KMF

               h)

               4,23 %, hvor de to valutaer er XOF og XAF

               i)

               4,27 %, hvor de to valutaer er XOF og KMF

               j)

               4,04 %, hvor de to valutaer er XAF og KMF.

         Artikel 3
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. november 2015.

            På Kommissionens vegne

         Jean-Claude JUNCKER

            Formand

      (1)  EUT L 335 af 17.12.2009, s. 1.

      (2)  Kommissionens delegerede forordning (EU) 2015/35 af 10. oktober 2014 om supplerende regler til Europa-Parlamentets og Rådets direktiv 2009/138/EF om adgang til og udøvelse af forsikrings- og genforsikringsvirksomhed (Solvens II) (EUT L 12 af 17.1.2015, s. 1).

      (3)  Europa-Parlamentets og Rådets forordning (EU) nr. 1094/2010 af 24. november 2010 om oprettelse af en europæisk tilsynsmyndighed (Den Europæiske Tilsynsmyndighed for Forsikrings- og Arbejdsmarkedspensionsordninger), om ændring af afgørelse nr. 716/2009/EF og om ophævelse af Kommissionens afgørelse 2009/79/EF (EUT L 331 af 15.12.2010, s. 48).


title: Kommissionens gennemførelsesforordning (EU) nr. 1130/2014 af 22. oktober 2014 om åbning for 2015 af et toldkontingent ved import til Den Europæiske Union af visse varer med oprindelse i Norge og fremstillet af landbrugsprodukter som omhandlet i Europa-Parlamentet og Rådets forordning (EU) nr. 510/2014

text:
               24.10.2014

               DA

               Den Europæiske Unions Tidende

               L 305/104

         KOMMISSIONENS GENNEMFØRELSESFORORDNING (EU) Nr. 1130/2014
   af 22. oktober 2014
   om åbning for 2015 af et toldkontingent ved import til Den Europæiske Union af visse varer med oprindelse i Norge og fremstillet af landbrugsprodukter som omhandlet i Europa-Parlamentet og Rådets forordning (EU) nr. 510/2014
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (1), særlig artikel 16, stk. 1, litra a),
   under henvisning til Rådets afgørelse 2004/859/EF af 25. oktober 2004 om indgåelse af aftalen i form af brevveksling mellem Det Europæiske Fællesskab og Kongeriget Norge om protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge (2), særlig artikel 3, og
   ud fra følgende betragtninger:

               (1)

               I protokol nr. 2 til overenskomsten mellem Det Europæiske Økonomiske Fællesskab og Kongeriget Norge af 14. maj 1973 (3) (»den bilaterale frihandelsoverenskomst mellem Det Europæiske Økonomiske Fællesskab og Kongeriget Norge«) og protokol nr. 3 til EØS-aftalen (4) fastlægges ordningen for handelen med visse forarbejdede landbrugsvarer og andre landbrugsvarer mellem de kontraherende parter.

               (2)

               I protokol 3 til EØS-aftalen er der fastsat en nultoldsats for vand tilsat sukker eller andre sødemidler eller aromatiseret, henhørende under KN-kode 2202 10 00, og visse andre ikke-alkoholholdige drikkevarer uden indhold af varer henhørende under pos. 0401 til 0404 eller fedt af varer henhørende under pos. 0401 til 0404, henhørende under KN-kode 2202 90 10.

               (3)

               Nultoldsatsen for dette vand og disse andre drikkevarer er blevet midlertidigt suspenderet for Norge for en ubegrænset periode ved aftalen i form af brevveksling mellem Det Europæiske Fællesskab og Kongeriget Norge om protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge (5) (i det følgende benævnt »aftalen i form af brevveksling«), godkendt ved afgørelse 2004/859/EF. I henhold til aftalen i form af brevveksling er toldfri import af varer henhørende under KN-kode 2202 10 00 og ex 2202 90 10 med oprindelse i Norge kun tilladt inden for et toldfrit kontingent. Import ud over kontingentet belægges med en told.

               (4)

               Ved Kommissionens gennemførelsesforordning (EU) nr. 1322/2013 (6) blev det fastsat, at den midlertidige suspension af toldfriheden ikke anvendes ved import til Unionen af dette vand og disse drikkevarer i perioden fra 1. januar til 31. december 2014, og disse varer fik således ubegrænset toldfri adgang til Unionen.

               (5)

               Toldkontingentet for dette vand og disse drikkevarer skal åbnes for 2015 i overensstemmelse med aftalen i form af brevveksling. Det seneste årlige kontingent for de pågældende varer blev åbnet for 2013 ved Kommissionens gennemførelsesforordning (EU) nr. 1085/2012 (7).Da der ikke blev åbnet noget årligt kontingent for 2014, bør kontingentmængden for 2015 fastsættes på samme niveau som for 2013.

               (6)

               I Kommissionens forordning (EØF) nr. 2454/93 (8) er der fastsat regler for forvaltning af toldkontingenter. Det toldkontingent, der åbnes ved denne forordning, bør forvaltes i overensstemmelse med disse regler.

               (7)

               Foranstaltningerne i denne forordning er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for Bilag I —

         VEDTAGET DENNE FORORDNING:
   Artikel 1
   1.   Fra den 1. januar til den 31. december 2015 åbnes det i bilaget fastsatte toldfrie toldkontingent for de varer med oprindelse i Norge, som er anført i bilaget, på de deri fastsatte betingelser.
   2.   Oprindelsesreglerne i protokol nr. 3 til overenskomsten mellem Det Europæiske Økonomiske Fællesskab og Kongeriget Norge af 14. maj 1973 finder anvendelse på de varer, der er anført i bilaget til denne forordning.
   3.   For de mængder, der indføres ud over kontingentet, gælder en præferencetoldsats på 0,047 EUR/liter.
   Artikel 2
   Det i artikel 1, stk. 1, nævnte EU-toldkontingent forvaltes af Kommissionen i overensstemmelse med artikel 308a, 308b og 308c i forordning (EØF) nr. 2454/93.
   Artikel 3
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 1. januar 2015.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. oktober 2014.

            På Kommissionens vegne

         José Manuel BARROSO

            Formand

      (1)  EUT L 150 af 20.5.2014, s. 1.

      (2)  EUT L 370 af 17.12.2004, s. 70.

      (3)  EFT L 171 af 27.6.1973, s. 2.

      (4)  EFT L 1 af 3.1.1994, s. 3.

      (5)  EUT L 370 af 17.12.2004, s. 72.

      (6)  Kommissionens gennemførelsesforordning (EU) nr. 1322/2013 af 11. december 2013 om ubegrænset toldfri adgang til Unionen i 2014 for visse varer med oprindelse i Norge og fremstillet af landbrugsprodukter som omhandlet i Rådets forordning (EF) nr. 1216/2009 (EUT L 333 af 12.12.2013, s. 68).

      (7)  Kommissionens gennemførelsesforordning (EU) nr. 1085/2012 af 20. november 2012 om åbning for 2013 af et toldkontingent ved indførsel til Den Europæiske Union af visse varer med oprindelse i Norge og fremstillet af landbrugsprodukter som omhandlet i Rådets forordning (EF) nr. 1216/2009 (EUT L 322 af 21.11.2012, s. 2).

      (8)  Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EFT L 253 af 11.10.1993, s. 1).

      BILAG
      Toldfrit toldkontingent for 2015 ved import til Unionen af visse varer med oprindelse i Norge

                  Løbenr.

                  KN-kode

                  Varebeskrivelse

                  Kontingentmængde

                  09.0709

                  2202 10 00

                              —

                              Vand, herunder naturligt eller kunstigt mineralvand, og vand tilsat kulsyre, tilsat sukker eller andre sødemidler eller aromatiseret

                  17,303 mio. l

                  ex 2202 90 10

                              —

                              Andre ikke-alkoholholdige drikkevarer med indhold af sukker (saccharose eller invertsukker)


title: Kommissionens gennemførelsesforordning (EU) nr. 1354/2013 af 17. december 2013 om udelukkelse i 2014 af ICES-underafsnit 27 og 28.2 fra visse fiskeriindsatsbegrænsninger i henhold til Rådets forordning (EF) nr. 1098/2007 om en flerårig plan for torskebestandene i Østersøen og fiskeriet, der udnytter disse bestande

text:
               18.12.2013

               DA

               Den Europæiske Unions Tidende

               L 341/34

         KOMMISSIONENS GENNEMFØRELSESFORORDNING (EU) Nr. 1354/2013
   af 17. december 2013
   om udelukkelse i 2014 af ICES-underafsnit 27 og 28.2 fra visse fiskeriindsatsbegrænsninger i henhold til Rådets forordning (EF) nr. 1098/2007 om en flerårig plan for torskebestandene i Østersøen og fiskeriet, der udnytter disse bestande
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1098/2007 af 18. september 2007 om en flerårig plan for torskebestandene i Østersøen og fiskeriet, der udnytter disse bestande, om ændring af forordning (EØF) nr. 2847/93 og om ophævelse af forordning (EF) nr. 779/97 (1), særlig artikel 29, stk. 2, og
   ud fra følgende betragtninger:

               (1)

               Forordning (EF) nr. 1098/2007 indeholder bestemmelser om fastsættelse af fiskeriindsatsbegrænsninger for torskebestandene i Østersøen.

               (2)

               På grundlag af forordning (EF) nr. 1098/2007 er der i bilag II til Rådets forordning (EU) nr. 1180/2013 (2) fastsat fiskeriindsatsbegrænsninger for 2014 i Østersøen.

               (3)

               Ifølge artikel 29, stk. 2, i forordning (EF) nr. 1098/2007 kan Kommissionen udelukke ICES-underafsnit 27 og 28.2 fra visse fiskeriindsatsbegrænsninger, hvis torskefangsterne i den seneste rapporteringsperiode ikke nåede op på en nærmere bestemt mængde.

               (4)

               Under hensyntagen til medlemsstaternes rapporter og rådgivningen fra Den Videnskabelige, Tekniske og Økonomiske Komité for Fiskeri bør ICES-underafsnit 27 og 28.2 udelukkes fra de pågældende fiskeriindsatsbegrænsninger i 2014.

               (5)

               Forordning (EU) nr. 1180/2013 anvendes fra den 1. januar 2014. For at sikre sammenhæng med nævnte forordning bør nærværende forordning også anvendes fra den 1. januar 2014.

               (6)

               Foranstaltningerne i denne forordning er i overensstemmelse med udtalelse fra Komitéen for Fiskeri og Akvakultur —

         VEDTAGET DENNE FORORDNING:
   Artikel 1
   Bestemmelserne i artikel 8, stk. 1, litra b), og artikel 8, stk. 3, 4 og 5, i forordning (EF) nr. 1098/2007 anvendes ikke på ICES-underafsnit 27 og 28.2 i 2014.
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   Den anvendes fra den 1. januar 2014.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. december 2013.

            På Kommissionens vegne

         José Manuel BARROSO

            Formand

      (1)  EUT L 248 af 22.9.2007, s. 1.

      (2)  Rådets forordning (EU) nr. 1180/2013 af 19. november 2013 om fastsættelse for 2014 af fiskerimuligheder for visse fiskebestande og grupper af fiskebestande i Østersøen (EUT L 313 af 22.11.2013, s. 4).


title: Kommissionens gennemførelsesforordning (EU) nr. 969/2012 af 19. oktober 2012 om faste importværdier med henblik på fastsættelse af indgangsprisen for visse frugter og grøntsager

text:
               20.10.2012

               DA

               Den Europæiske Unions Tidende

               L 290/9

         KOMMISSIONENS GENNEMFØRELSESFORORDNING (EU) Nr. 969/2012
   af 19. oktober 2012
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. oktober 2012.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  MA

                  67,8

                  MK

                  39,0

                  ZZ

                  53,4

                  0707 00 05

                  MK

                  30,8

                  TR

                  133,0

                  ZZ

                  81,9

                  0709 93 10

                  TR

                  116,6

                  ZZ

                  116,6

                  0805 50 10

                  AR

                  87,1

                  CL

                  97,2

                  TR

                  89,8

                  ZA

                  92,9

                  ZZ

                  91,8

                  0806 10 10

                  BR

                  277,7

                  MK

                  80,9

                  TR

                  149,0

                  ZZ

                  169,2

                  0808 10 80

                  AR

                  216,2

                  MK

                  29,8

                  NZ

                  139,3

                  US

                  143,5

                  ZA

                  93,1

                  ZZ

                  124,4

                  0808 30 90

                  CN

                  92,8

                  TR

                  113,5

                  ZZ

                  103,2

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) nr. 1206/2011 af 22. november 2011 om fastlæggelse af krav til luftfartøjsidentifikation med henblik på overvågning af det fælles europæiske luftrum EØS-relevant tekst

text:
               23.11.2011

               DA

               Den Europæiske Unions Tidende

               L 305/23

         KOMMISSIONENS GENNEMFØRELSESFORORDNING (EU) Nr. 1206/2011
   af 22. november 2011
   om fastlæggelse af krav til luftfartøjsidentifikation med henblik på overvågning af det fælles europæiske luftrum
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 552/2004 af 10. marts 2004 om interoperabilitet i det europæiske lufttrafikstyringsnet (interoperabilitetsforordningen) (1), særlig artikel 3, stk. 5,
   ud fra følgende betragtninger:

               (1)

               Eurocontrol har i overensstemmelse med artikel 8, stk. 1, i Europa-Parlamentets og Rådets forordning (EF) nr. 549/2004 af 10. marts 2004 om rammerne for oprettelse af et fælles europæisk luftrum ("rammeforordningen") (2) fået mandat fra Kommissionen til at opstille krav til overvågningsaktiviteternes præstation og interoperabilitet i det europæiske lufttrafikstyringsnet ("EATMN"). Nærværende forordning er baseret på den deraf følgende rapport af 9. juli 2010.

               (2)

               Individuelle luftfartøjers identitet bør fastslås efter procedurerne fra Organisationen for International Civil Luftfart ("ICAO"), før lufttrafiktjenester, der benytter et overvågningssystem, stilles til rådighed for luftfartøjet.

               (3)

               En sammenhængende drift forudsætter en utvetydig og kontinuerlig identifikation af individuelle luftfartøjer, der opererer i almen lufttrafik i henhold til instrumentflyvereglerne i det fælles europæiske luftrum.

               (4)

               Den nuværende metode, hvormed individuelle luftfartøjers identitet fastslås i Europa, går ud på at anvende særskilte transponderkoder til sekundær radarovervågning (i det følgende benævnt "SSR-koder"), der er tildelt i henhold til ICAO's procedurer og ICAO's Air Navigation Plan, European Region.

               (5)

               Væksten i trafikken i det sidste årti har ført til, at der ofte ikke er tilstrækkeligt mange særskilte SSR-koder til rådighed til at opfylde efterspørgslen i spidsbelastningsperioder, og derfor er det ikke muligt at garantere identifikationen af individuelle luftfartøjer i det europæiske luftrum i øjeblikket.

               (6)

               En indledende operativ kapacitet til at anvende downlink-luftfartøjsidentifikation bør indføres på en harmoniseret måde inden for et nærmere afgrænset udsnit af det fælles europæiske luftrum med henblik på at nedbringe den samlede efterspørgsel efter særskilte SSR-kodetildelinger med henblik på individuel luftfartøjsidentifikation.

               (7)

               For at optimere tilgængeligheden af særskilte SSR-koder bør de luftfartstjenesteudøvere, der ikke har kapacitet til at anvende downlink-luftfartøjsidentifikation, ibrugtage en forbedret og harmoniseret kapacitet til automatisk tildeling af SSR-koder til luftfartøjer.

               (8)

               En kapacitet til at anvende downlink-luftfartøjsidentifikation bør tages i brug i hele det fælles europæiske luftrum for at mindske behovet for særskilte SSR-koder til at identificere den almene lufttrafik, der opererer i henhold til instrumentflyvereglerne.

               (9)

               Downlink-luftfartøjsidentifikation kan bedst mindske efterspørgslen efter særskilte SSR-kodetildelinger, hvis IFPS (integrated initial flight plan processing system) identificerer de flyvninger, som kan få tildelt den aftalte "conspicuity code", og luftfartstjenesteudøvere tildeler en "conspicuity code" til berettigede flyvninger, når det er muligt at identificere luftfartøjet via downlink-luftfartøjsidentifikation.

               (10)

               Downlink-luftfartøjsidentifikation kan kun benyttes til at identificere individuelle luftfartøjer, når luftfartstjenesteudøverne benytter egnede overvågningssensorer, overvågningsdatabehandlings- og distributionssystemfunktioner, flyvedatabehandlingssystemfunktioner, luft-jord- og jord-jord-kommunikation, flyvelederdisplayfunktioner, og sørger for procedurer og personaleuddannelse.

               (11)

               I hvilket omfang luftfartstjenesteudøverne faktisk kan få gavn af kapaciteten til at anvende downlink-luftfartøjsidentifikation med henblik på at mindske behovet for tildeling af særskilte SSR-koder afhænger af udstyrsniveauet i luftfartøjer, som benytter downlink-luftfartøjsidentifikation, hvorvidt de systemer, der frembringer kapaciteten, dækker disse luftfartøjers samlede flyveruter og det overordnede krav om at sikre en effektiv og sikker drift.

               (12)

               Flyveledere bør modtage advarsler mod utilsigtet overlapning i forbindelse med SSR-kodetildelinger til mere end ét luftfartøj, så en eventuel fejlagtig luftfartøjsidentifikation forebygges.

               (13)

               Den ensartede anvendelse af specifikke procedurer inden for det fælles europæiske luftrum er afgørende for en interoperabel og sammenhængende drift.

               (14)

               Medlemsstaterne bør gengive alle ændringer af faciliteter og tjenester, der foretages som følge af gennemførelsen af denne forordning, i ICAO's "European Air Navigation Plan" gennem den normale ændringsforslagsprocedure.

               (15)

               Denne forordning bør ikke omfatte militære operationer og militære træningsflyvninger som omhandlet i artikel 1, stk. 2, i forordning (EF) nr. 549/2004.

               (16)

               Med henblik på at opretholde eller forbedre det eksisterende sikkerhedsniveau i forbindelse med operationerne bør medlemsstaterne pålægges at sikre, at de berørte parter udfører en sikkerhedsvurdering, herunder fareidentifikation, risikovurdering og risikoreduktion. En harmoniseret anvendelse af disse processer på de systemer, der er omfattet af denne forordning, forudsætter, at der fastsættes specifikke sikkerhedskrav vedrørende alle interoperabilitets- og præstationskrav.

               (17)

               Gennemførelsesbestemmelserne vedrørende interoperabilitet bør i henhold til forordning (EF) nr. 552/2004 beskrive de særlige procedurer for overensstemmelsesvurdering, der skal anvendes ved vurdering af komponenternes overensstemmelse eller anvendelsesegnethed samt ved verifikation af systemerne.

               (18)

               For lufttrafiktjenester, der primært stilles til rådighed for luftfartøjer i almen lufttrafik under militærets opsyn, kan overholdelsen af denne forordning hindres af begrænsninger med hensyn til offentlige indkøb.

               (19)

               Foranstaltningerne i denne forordning er i overensstemmelse med udtalelse fra Udvalget for det Fælles Luftrum —

         VEDTAGET DENNE FORORDNING:
   Artikel 1
   Genstand
   Ved denne forordning fastsættes krav til systemer, som bidrager til at stille overvågningsoplysninger til rådighed, samt komponenter og tilhørende procedurer med henblik på at sikre en utvetydig og kontinuerlig individuel identifikation af luftfartøjer i EATMN.
   Artikel 2
   Anvendelsesområde
   1.   Denne forordning finder anvendelse på overvågningskæden bestående af:

               a)

               overvågningssystemers luftbårne komponenter og tilknyttede procedurer

               b)

               jordbaserede overvågningssystemer samt deres komponenter og tilknyttede procedurer

               c)

               systemer og procedurer til lufttrafiktjenester, navnlig systemer til behandling af flyvedata, systemer til behandling af overvågningsdata og systemer til behandling af menneske/maskine-grænseflader

               d)

               jord-jord- og luft-jord-kommunikationssystemer samt deres komponenter og tilknyttede procedurer, der benyttes til distribution af overvågningsdata.

         2.   Denne forordning finder anvendelse på alle flyvninger, der gennemføres som almen lufttrafik i overensstemmelse med instrumentflyveregler inden for det luftrum, der defineres i artikel 1, stk. 3, i Europa-Parlamentets og Rådets forordning (EF) nr. 551/2004 (3).
   Artikel 3
   Definitioner
   Med henblik på denne forordning finder definitionerne i artikel 2 i forordning (EF) nr. 549/2004 anvendelse.
   Herudover forstås ved:
   1)   "luftfartøjsidentifikation": en gruppe bogstaver, tal eller en kombination heraf, som enten er identisk med eller er den tilsvarende kodebetegnelse for det flykaldesignal, der skal benyttes i luft-jord-kommunikation, og som benyttes til at identificere luftfartøjet i lufttrafiktjenesternes jord-jord-kommunikation
   2)   "SSR-kode": en af de 4 096 identitetskoder til sekundær radarovervågning, som kan sendes af overvågningssystemers luftbårne komponenter
   3)   "særskilt SSR-kode": en firecifret identitetskode til sekundær radarovervågning, hvori de to sidste cifre ikke er "00"
   4)   "downlink-luftfartøjsidentifikation": luftfartøjsidentifikation, der sendes fra overvågningssystemers luftbårne komponenter via et luft-jord-overvågningssystem
   5)   "conspicuity code": en særskilt SSR-kode, der er udpeget til særlige formål
   6)   "overflyvning": en flyvning ind i et afgrænset luftrum fra en tilstødende sektor, som efterfølgende gennemflyver det afgrænsede luftrum og forlader det afgrænsede luftrum ved overgangen til en tilstødende sektor
   7)   "ankommende flyvning": en flyvning ind i et afgrænset luftrum fra en tilstødende sektor, som efterfølgende gennemflyver det afgrænsede luftrum og lander på en destination i det afgrænsede luftrum
   8)   "afgående flyvning": en flyvning, der afgår fra en flyveplads inden for et afgrænset luftrum, som efterfølgende gennemflyver det afgrænsede luftrum og enten lander på en flyveplads inden for det afgrænsede luftrum eller forlader det afgrænsede luftrum ved overgangen til en tilstødende sektor
   9)   "operatør": en person, organisation eller virksomhed, som udfører eller tilbyder at udføre en luftfartøjsoperation
   10)   "kodetildelingsliste": et dokument med angivelse af den samlede fordeling af SSR-koder til medlemsstater og lufttrafiktjenesteenheder, som medlemsstaterne har truffet aftale om og offentliggjort i ICAO's Air Navigation Plan, European Region
   11)   "kooperativ overvågningskæde": en overvågningskæde, der benytter både jordbaserede og luftbårne komponenter til at fastlægge overvågningsdataelementer
   12)   "integrated initial flight plan processing system": et system under det fælles europæiske lufttrafikstyringsnet, gennem hvilket en centraliseret flyplanbehandlings- og distributionstjeneste, som tager sig af modtagelse, validering og distribution af flyveplaner, udøves i det luftrum, som denne forordning finder anvendelse på.
   Artikel 4
   Præstationskrav
   1.   Medlemsstater, som er ansvarlige for at stille lufttrafiktjenester til rådighed i det luftrum, der er defineret i bilag I, skal sikre, at der indføres en kapacitet til at identificere individuelle luftfartøjer via downlink-luftfartøjsidentifikation for:

               a)

               mindst 50 % af alle overflyvninger af den enkelte medlemsstats afgrænsede luftrum og

               b)

               mindst 50 % af det samlede antal af alle ankommende flyvninger og afgående flyvninger inden for den enkelte medlemsstats afgrænsede luftrum.

         2.   Luftfartstjenesteudøvere skal senest den 2. januar 2020 sikre, at den kooperative overvågningskæde har den fornødne kapacitet, således at de kan identificere individuelle luftfartøjer via downlink-luftfartøjsidentifikation.
   3.   Luftfartstjenesteudøvere, der identificerer individuelle luftfartøjer via downlink-luftfartøjsidentifikationen, skal sikre, at de opfylder kravene i bilag II.
   4.   Luftfartstjenesteudøvere, der identificerer individuelle luftfartøjer med særskilte SSR-koder uden for det luftrum, som er afgrænset i bilag I, skal sikre, at de opfylder kravene i bilag III.
   5.   Luftfartstjenesteudøvere skal sikre, at:

               a)

               de i artikel 2, stk. 1, litra b), c) og d) nævnte systemer om fornødent tages i brug til støtte for de krav, der er fastsat i stk. 3 og 4 i nærværende artikel

               b)

               de i artikel 2, stk. 1, litra b), c) og d) nævnte systemer eller procedurer om fornødent tages i brug for at informere flyveledere om utilsigtet dublering af SSR-kodetildelinger.

         6.   Medlemsstaterne træffer de nødvendige foranstaltninger til at sikre, at:

               a)

               dele af luftrummet anmeldes til den centraliserede flyplanbehandlings- og distributionstjeneste, jf. punkt 1 i bilag II, til støtte for kravene i stk. 1 og 2 i nærværende artikel og 6, litra b) i nærværende stykke.

               b)

               IFPS (integrated initial flight plan processing system) meddeler alle berørte luftfartstjenesteudøvere, hvilke flyvninger der er berettiget til at anvende den "conspicuity code", der er nævnt i litra c).

               c)

               alle medlemsstater når til enighed om en fælles "conspicuity code", som koordineres med europæiske tredjelande, og som udelukkende tildeles de luftfartøjer, der identificeres individuelt via downlink-luftfartøjsidentifikationen.

         Artikel 5
   Sikkerhedskrav
   1.   Medlemsstaterne skal sikre, at ændringer i de eksisterende systemer nævnt i artikel 2, stk. 1, litra b), c) og d) eller indførelsen af nye systemer sker efter en sikkerhedsvurdering, herunder fareidentifikation, risikovurdering og risikoreduktion, som gennemføres af de berørte parter.
   2.   Under de i stk. 1 nævnte vurderinger tages der som minimum hensyn til kravene i bilag IV.
   Artikel 6
   Komponenternes overensstemmelse eller anvendelsesegnethed
   Inden der udstedes en EF-erklæring om overensstemmelse eller anvendelsesegnethed i henhold til artikel 5 i forordning (EF) nr. 552/2004, skal fabrikanter af komponenter til de systemer, der er anført i nærværende forordnings artikel 2, stk. 1, eller deres bemyndigede og i Unionen etablerede repræsentanter vurdere de pågældende komponenters overensstemmelse eller anvendelsesegnethed i henhold til kravene i bilag V.
   Certificeringsprocesser i overensstemmelse med Europa-Parlamentets og Rådets forordning (EF) nr. 216/2008 (4) anses dog for acceptable procedurer for overensstemmelsesvurdering af komponenter, hvis de omfatter påvisning af overensstemmelse med nærværende forordnings krav til præstationer og sikkerhed.
   Artikel 7
   Systemverifikation
   1.   Luftfartstjenesteudøvere, der kan påvise eller har påvist, at de opfylder betingelserne i bilag VI, skal foretage en verifikation af de i artikel 2, stk. 1, litra b), c) og d) omhandlede systemer efter kravene i bilag VII, del A.
   2.   Luftfartstjenesteudøvere, der ikke kan påvise, at de opfylder betingelserne i bilag VI, skal indgå aftale med et bemyndiget organ om verifikation af systemerne i artikel 2, stk. 1, litra b), c) og d). Verifikationen gennemføres i overensstemmelse med kravene i bilag VII, del B.
   3.   Certificeringsprocesser i henhold til forordning (EF) nr. 216/2008 anses for acceptable procedurer for verifikation af systemer, hvis de omfatter påvisning af overensstemmelse med nærværende forordnings krav til præstationer og sikkerhed.
   Artikel 8
   Yderligere krav til luftfartstjenesteudøverne
   1.   Luftfartstjenesteudøvere sikrer, at det berørte personale på behørig vis oplyses om kravene i denne forordning, og at personalet har modtaget tilstrækkelig uddannelse i sine jobfunktioner.
   2.   Luftfartstjenesteudøvere skal:

               a)

               udarbejde og opdatere driftshåndbøger, der indeholder de instrukser og oplysninger, der er nødvendige for, at det relevante personale kan anvende denne forordning

               b)

               sikre, at håndbøgerne i litra a) er tilgængelige og opdaterede, og at deres opdatering og distribution er underkastet passende kvalitets- og dokumentationshåndtering

               c)

               sikre, at arbejdsmetoderne og driftsprocedurerne er i overensstemmelse med denne forordning.

         Artikel 9
   Yderligere krav til operatører
   1.   Operatører træffer de nødvendige foranstaltninger for at sikre, at det personale, der betjener og vedligeholder overvågningsudstyret, oplyses om denne forordnings relevante bestemmelser, at personalet har modtaget tilstrækkelig uddannelse i sine jobfunktioner, og at instrukser i brugen af dette udstyr findes i cockpittet.
   2.   Operatører træffer de nødvendige foranstaltninger for at sikre, at downlink-luftfartøjsidentifikation stilles til rådighed, når det er operationelt påkrævet, jf. artikel 4, stk. 1, og artikel 4, stk. 2.
   3.   Operatører skal sikre, at indstillingen af downlink-luftfartøjsidentifikation, jf. stk. 4, er i overensstemmelse med flyveplanens punkt 7 "fly identifikation" af flyveplanen omtalt i bilag I, punkt 2, til Kommissionens forordning (EF) nr. 1033/2006 (5).
   4.   Operatører af disse luftfartøjer, der har kapacitet til at ændre downlink-luftfartøjsidentifikation, jf. stk. 2, i luften, skal sikre, at downlink-luftfartøjsidentifikation ikke ændres under flyvningen, medmindre luftfartstjenesteudøverne anmoder herom.
   Artikel 10
   Yderligere krav til medlemsstaterne
   Medlemsstaterne skal sikre overensstemmelse med forordningen, herunder offentliggørelse af relevante oplysninger i nationale luftfartspublikationer.
   Artikel 11
   Fritagelser
   1.   I det særlige tilfælde, hvor lufttrafiktjenester i indflyvningsområdet stilles til rådighed af militære enheder eller under militærets opsyn, og begrænsninger med hensyn til offentlige indkøb hindrer overholdelsen af artikel 4, stk. 2, meddeler medlemsstaterne senest den 31. december 2017 Kommissionen en frist, hvor downlink-luftfartøjsidentifikation skal være indført, og denne må ikke være senere end den 2. januar 2025.
   2.   Efter samråd med netadministratoren og senest den 31. december 2018 kan Kommissionen genvurdere fritagelser, der meddeles i henhold til stk. 1, som kan have betydelig indvirkning på EATMN.
   Artikel 12
   Ikrafttræden og anvendelse
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 9. februar 2012.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. november 2011.

            På Kommissionens vegne

         José Manuel BARROSO

            Formand

      (1)  EUT L 96 af 31.3.2004, s. 26.

      (2)  EUT L 96 af 31.3.2004, s. 1.

      (3)  EUT L 96 af 31.3.2004, s. 20.

      (4)  EUT L 79 af 19.3.2008, s. 1.

      (5)  EUT L 186 af 7.7.2006, s. 46.

      BILAG I

         Luftrum, jf. artikel 4, stk. 1 og artikel 4, stk. 4

      Det i artikel 4, stk. 1, og artikel 4, stk. 4 omhandlede luftrum omfatter følgende flyveinformationsregioner (FIR) og øvre flyveinformationsregioner (UIR):

                  1.

                  Wien FIR

                  2.

                  Prag FIR

                  3.

                  Bruxelles FIR/UIR

                  4.

                  Bordeaux, Brest, Marseille, Paris og Reims FIR og Frankrig UIR

                  5.

                  Bremen, Langen og München FIR og Hannover og Rhein UIR

                  6.

                  Athen FIR og Grækenland UIR

                  7.

                  Budapest FIR

                  8.

                  Brindisi FIR/UIR, Milano FIR/UIR og Rom FIR/UIR

                  9.

                  Amsterdam FIR

                  10.

                  Bukarest FIR.

      BILAG II

         Præstationskrav som nævnt i artikel 4, stk. 3

                  1.

                  Dele af luftrummet, hvor individuelle luftfartøjer identificeres via downlink-luftfartøjsidentifikationen, skal anmeldes til den centraliserede flyplanbehandlings- og distributionstjeneste som input til IFPS (integrated initial flight plan processing system).

                  2.

                  Medmindre en af de i punkt 3 anførte betingelser gør sig gældende, skal den "conspicuity code", der er fastsat i henhold til artikel 4, stk. 6, litra c), tildeles afgående luftfartøjer eller luftfartøjer, for hvilke en ændret kode er påkrævet i henhold til stk. 6, hvis følgende betingelser er opfyldt:

                              a)

                              downlink-luftfartøjsidentifikation stemmer overens med den tilsvarende angivelse i dette luftfartøjs flyveplan, og

                              b)

                              IFPS (integrated initial flight plan processing system) har meddelt, at luftfartøjet kan komme i betragtning til at få tildelt en "conspicuity code".

                  3.

                  En "conspicuity code" tildeles ikke de luftfartøjer, der er nævnt i punkt 2, hvis en af følgende betingelser er opfyldt:

                              a)

                              beredskabsforanstaltninger, der gør det påkrævet at tildele særskilte SSR-koder til luftfartøjer, er iværksat af en luftfartstjenesteudøver, som udsættes for uforudsete udfald af den jordbaserede overvågning

                              b)

                              ekstraordinære militære beredskabsforanstaltninger gør det påkrævet for luftfartstjenesteudøvere at tildele særskilte SSR-koder til luftfartøjer

                              c)

                              et luftfartøj, som er berettiget til at få tildelt en "conspicuity code", der er fastsat i henhold til artikel 4, stk. 6, litra c), forlader eller på anden måde sendes ud af det luftrum, der er nævnt i punkt 1.

                  4.

                  Luftfartøjer, der ikke får tildelt den "conspicuity code", der er fastsat i henhold til artikel 4, stk. 6, litra c), tildeles en SSR-kode, der er i overensstemmelse med den kodetildelingsliste, som medlemsstaterne har truffet aftale om, og som skal koordineres med europæiske tredjelande.

                  5.

                  Når en SSR-kode er tildelt et luftfartøj, foretages en kontrol ved førstgivne lejlighed for at bekræfte, at den SSR-kode, som er indstillet af piloten, stemmer overens med den, der er tildelt flyvningen.

                  6.

                  SSR-koder, der er tildelt luftfartøjer af luftfartstjenesteudøvere i nabolande, skal automatisk kontrolleres for at konstatere, om tildelingerne kan bibeholdes i overensstemmelse med en kodetildelingsliste, som medlemsstaterne har truffet aftale om, og som skal koordineres med europæiske tredjelande.

                  7.

                  Sammen med tilgrænsende luftfartstjenesteudøvere, der identificerer individuelle luftfartøjer med særskilte SSR-koder, oprettes der formelle ordninger med følgende minimumsindhold:

                              a)

                              luftfartstjenesteudøvere i nabolande pålægges at overføre luftfartøjer med verificerede særskilte SSR-koder, der er tildelt i overensstemmelse med en kodetildelingsliste, som medlemsstaterne har truffet aftale om, og som skal koordineres med europæiske tredjelande

                              b)

                              det pålægges at underrette modtagende enheder om enhver observeret uregelmæssighed i henseende til driften af overvågningssystemers luftbårne komponenter.

      BILAG III

         Præstationskrav som nævnt i artikel 4, stk. 4

      Individuelle systemer, der anvendes ved tildeling af SSR-koder, skal have følgende funktionsmuligheder:

                  a)

                  SSR-koder skal automatisk tildeles til luftfartøjer i overensstemmelse med en kodetildelingsliste, som medlemsstaterne har truffet aftale om, og som skal koordineres med europæiske tredjelande

                  b)

                  SSR-koder, der er tildelt luftfartøjer, som overføres fra luftfartstjenesteudøvere i nabolande, skal kontrolleres for at konstatere, om tildelingerne kan bibeholdes i overensstemmelse med en kodetildelingsliste, som medlemsstaterne har truffet aftale om, og som skal koordineres med europæiske tredjelande

                  c)

                  SSR-koderne inddeles i forskellige kategorier, således at det er muligt at differentiere kodetildelingen

                  d)

                  SSR-koder fra de forskellige kategorier, der er nævnt i litra c) tildeles efter flyveretningen

                  e)

                  flere samtidige tildelinger af den samme SSR-kode må foretages til flyvninger, der opererer i konfliktfrie retninger.

      BILAG IV

         De i artikel 5 omhandlede krav

                  1.

                  Præstationskravene i artikel 4, stk. 3, 4, 5 litra b) og 6.

                  2.

                  Tillægskravene i artikel 9, stk. 1, 2, 3 og. 4.

      BILAG V

         Krav til vurdering af overensstemmelse eller anvendelsesegnethed for de komponenter, der nævnes i artikel 6

                  1.

                  Verifikationen af overensstemmelse skal påvise, at komponenterne lever op til de gældende krav i denne forordning eller er anvendelsesegnede i testmiljøet.

                  2.

                  Overensstemmelsesvurderingen tilrettelægges af fabrikanten, som herunder bl.a. skal:

                              a)

                              fastlægge et velegnet testmiljø

                              b)

                              verificere, at testplanen beskriver komponenterne i testmiljøet

                              c)

                              verificere, at testplanen omfatter alle gældende krav

                              d)

                              sikre, at der er god sammenhæng, og at den tekniske kvalitet er høj i den tekniske dokumentation og testplanen

                              e)

                              planlægge testens forløb, personaleressourcerne samt installation og konfiguration af testplatformen

                              f)

                              udføre inspektioner og test i henhold til testplanen

                              g)

                              skrive en rapport, hvor resultaterne af inspektioner og test forelægges.

                  3.

                  Fabrikanten skal sikre, at komponenterne, jf. artikel 6, som inddrages i testmiljøet, opfylder denne forordnings gældende krav.

                  4.

                  Når verifikationen af overensstemmelsen eller anvendelsesegnetheden er fuldført med tilfredsstillende resultat, skal fabrikanten på eget ansvar udforme en EF-erklæring om overensstemmelse eller anvendelsesegnethed med en specifikation navnlig af de krav i forordningen, som komponenten opfylder, og de dertil knyttede anvendelsesbetingelser, jf. interoperabilitetsforordningens punkt 3 i bilag III til forordning (EF) nr. 552/2004.

      BILAG VI

         Betingelser som omhandlet i artikel 7, stk. 1 og 2

                  1.

                  Luftfartstjenesteudøveren skal have interne rapporteringsmetoder, der sikrer og påviser, at verifikationsarbejdet udføres upartisk og uafhængigt.

                  2.

                  Luftfartstjenesteudøveren skal sørge for, at verifikationspersonalet udfører kontrolarbejdet med den største faglige integritet og tekniske kompetence, og at det ikke udsættes for pression eller incitamenter, navnlig af økonomisk art, som kunne få indvirkning på deres vurdering eller på resultaterne af deres kontrolarbejde, især fra personer eller grupper af personer, der har interesse i verifikationsresultaterne.

                  3.

                  Luftfartstjenesteudøveren skal sørge for, at verifikationspersonalet har adgang til udstyr, der sætter det i stand til at udføre det fornødne kontrolarbejde korrekt.

                  4.

                  Luftfartstjenesteudøveren skal sikre, at verifikationspersonalet har en solid teknisk og faglig uddannelse, tilfredsstillende kendskab til kravene til de verifikationer, de skal udføre, tilstrækkelig erfaring med den type arbejde og færdighed i at udarbejde erklæringer, registreringer og rapporter, der påviser, at verifikationerne er udført.

                  5.

                  Luftfartstjenesteudøveren skal sørge for, at verifikationspersonalet er i stand til at udføre kontrolarbejdet upartisk. Deres aflønning må hverken afhænge af, hvor mange kontrolopgaver de udfører, eller af resultatet af disse.

      BILAG VII
      DEL A

         Krav til verifikation af de systemer, der er omhandlet i artikel 7, stk. 1

                  1.

                  Verifikationen af de systemer, der nævnes i artikel 2, stk. 1, litra b), c) og d) skal påvise disse systemers overensstemmelse med denne forordnings krav til interoperabilitet, præstationer og sikkerhed i et vurderingsmiljø, der svarer til disse systemers driftsomgivelser.

                  2.

                  Verifikationen af systemerne i artikel 2, stk. 1, litra b), c) og d) skal udføres efter velegnede og anerkendte testmetoder.

                  3.

                  Testværktøj til verifikation af systemerne i artikel 2, stk. 1, litra b), c) og d) skal være udstyret med egnede funktioner.

                  4.

                  Verifikationen af systemer i artikel 2, stk. 1, litra b), c) og d) skal resultere i det indhold af den tekniske beskrivelse, der forlanges i punkt 3 i bilag IV til forordning (EF) nr. 552/2004 samt:

                              a)

                              en beskrivelse af gennemførelsen

                              b)

                              en rapport om de inspektioner og test, der er gennemført inden ibrugtagningen af systemet.

                  5.

                  Verifikationsarbejdet tilrettelægges af luftfartstjenesteudøveren, som bl.a. skal:

                              a)

                              fastlægge et velegnet driftsmæssigt og teknisk vurderingsmiljø, der svarer til det virkelige driftsmiljø

                              b)

                              verificere, at testplanen beskriver, hvordan systemerne, jf. artikel 2, stk. 1, litra b), c) og d) integreres i et driftsmæssigt og teknisk vurderingsmiljø

                              c)

                              verificere, at testplanen omfatter alle denne forordnings krav til præstationer og sikkerhed

                              d)

                              sikre, at der er god sammenhæng, og at den tekniske kvalitet er høj i den tekniske dokumentation og testplanen

                              e)

                              planlægge testens forløb, personaleressourcerne samt installation og konfiguration af testplatformen

                              f)

                              udføre inspektioner og test efter testplanens specifikationer

                              g)

                              skrive en rapport, hvor resultaterne af inspektioner og test forelægges.

                  6.

                  Luftfartstjenesteudøveren skal sikre, at systemerne i artikel 2, stk. 1, litra b), c) og d) opfylder denne forordnings krav til præstationer og sikkerhed i systemer, der drives i et driftsmæssigt velegnet vurderingsmiljø.

                  7.

                  Når verifikationen af overensstemmelsen er fuldført med tilfredsstillende resultat, udarbejder luftfartstjenesteudøveren en EF-erklæring om systemverifikation og forelægger den for den nationale tilsynsmyndighed sammen med den tekniske beskrivelse, jf. artikel 6 i forordning (EF) nr. 552/2004.

            DEL B

         Krav til verifikation af de systemer, der er omhandlet i artikel 7, stk. 2

                  1.

                  Verifikationen af de systemer, der nævnes i artikel 2, stk. 1, litra b), c) og d) skal påvise disse systemers overensstemmelse med denne forordnings krav til præstationer og sikkerhed i et vurderingsmiljø, der svarer til disse systemers driftsomgivelser.

                  2.

                  Verifikationen af systemerne i artikel 2, stk. 1, litra b), c) og d) skal udføres efter velegnede og anerkendte testmetoder.

                  3.

                  Testværktøj til verifikation af systemerne i artikel 2, stk. 1, litra b), c) og d) skal være udstyret med egnede funktioner.

                  4.

                  Verifikationen af systemer i artikel 2, stk. 1, litra b), c) og d) skal resultere i det indhold af den tekniske beskrivelse, der forlanges i punkt 3 i bilag IV til forordning (EF) nr. 552/2004 samt:

                              a)

                              en beskrivelse af gennemførelsen

                              b)

                              en rapport om de inspektioner og test, der er gennemført inden ibrugtagningen af systemet.

                  5.

                  Luftfartstjenesteudøveren skal fastlægge et velegnet driftsmæssigt og teknisk vurderingsmiljø, der svarer til det virkelige driftsmiljø og lade et bemyndiget organ udføre verifikationen.

                  6.

                  Verifikationen tilrettelægges af det bemyndigede organ, som bl.a. skal:

                              a)

                              verificere, at testplanen beskriver, hvordan systemerne, jf. artikel 2, stk. 1, litra b), c) og d) integreres i et driftsmæssigt og teknisk vurderingsmiljø

                              b)

                              verificere, at testplanen omfatter alle denne forordnings krav til præstationer og sikkerhed

                              c)

                              sikre, at der er god sammenhæng, og at den tekniske kvalitet er høj i den tekniske dokumentation og testplanen

                              d)

                              planlægge testens forløb, personaleressourcerne samt installation og konfiguration af testplatformen

                              e)

                              udføre inspektioner og test i henhold til testplanen

                              f)

                              skrive en rapport, hvor resultaterne af inspektioner og test forelægges.

                  7.

                  Det bemyndigede organ skal sikre, at systemerne i artikel 2, stk. 1, litra b), c) og d) opfylder denne forordnings krav til præstationer og sikkerhed i systemer, der drives i et vurderingsmiljø, der svarer til det virkelige driftsmiljø.

                  8.

                  Når verifikationsopgaverne er fuldført med tilfredsstillende resultat, skal det bemyndigede organ udarbejde en overensstemmelsesattest, for så vidt angår de udførte opgaver.

                  9.

                  Derefter udarbejder luftfartstjenesteudøveren en EF-erklæring om systemverifikation og forelægger den for den nationale tilsynsmyndighed sammen med den tekniske beskrivelse, jf. artikel 6 i forordning (EF) nr. 552/2004.